Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 2 Pv 254/10/6601	Banská Bystrica, 11.12.2012
EEČ : 2-45-216-2012

U Z N E S E N I E

Trestná vec:	obvinená XXXXX 
Zločin:	Podvod podľa § 221 odsek 1, odsek 3 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
1/ dňa 17.12.2007 v sídle Notárskeho úradu XXXXX na Skuteckého ulici v Banskej Bystrici,  XXXXX, nar. XXXXX, trvale bytom XXXXX  a XXXXX, nar. XXXXX, trvale bytom XXXXX požiadali XXXXX, nar. XXXXX, trvale bytom XXXXX, XXXXX o to, aby im ručila za ich pôžičku vo výške 16.596-Eur /500.000,-Sk/ od spoločnosti XXXXX, okr. Brezno, kde sa XXXXX za túto pôžičku zaručila prostredníctvom inštitútu zabezpečovacieho prevodu vlastníckeho práva k jej domu na adrese XXXXX, XXXXX, pričom následne po tom, čo XXXXX prevzal finančné prostriedky vo výške 16.596-Eur /500.000,-Sk/,  pôžičku nesplácal, XXXXX, nar. 2XXXXX, XXXXX prišla a vlastnícke právo k domu na adrese XXXXX XXXXX a to uplatnením práva z nesplnenia záväzku na základe inštitútu zabezpečovacieho prevodu vlastníckeho práva, čím uvedeným konaním XXXXX a XXXXX uviedli do omylu XXXXX, XXXXX, XXXXX  vo veci uhrádzania pôžičky,

2/ dňa 15.01.2008 v sídle Notárskeho úradu XXXXX na Skuteckého ulici v Banskej Bystrici,  XXXXX, nar. XXXXX, trvale bytom XXXXX  a XXXXX, nar. XXXXX, trvale bytom XXXXX opakovane požiadali XXXXX, XXXXX, XXXXX o to, aby im ručila za ich ďalšiu pôžičku vo výške 10.622,-Eur /320.000,-Sk/ od spoločnosti XXXXX okr. Brezno, kde za túto pôžičku XXXXX ručila prostredníctvom inštitútu zabezpečovacieho prevodu vlastníckeho práva k jej domu na adrese XXXXX XXXXX pričom následne po tom, čo XXXXX prevzal finančné prostriedky vo výške 10.622,-Eur /320.000,-Sk/,  pôžičku nesplácal, XXXXX, XXXXX, XXXXX prišla o vlastnícke právo k domu na adrese XXXXX, XXXXX a to uplatnením práva z nesplnenia záväzku na základe inštitútu zabezpečovacieho prevodu vlastníckeho práva, čím uvedeným konaním XXXXX a XXXXX uviedli do omylu XXXXX vo veci uhrádzania pôžičky, kde týmito konaniami  v bode 1/ a 2 /jej spôsobili celkovú škodu v zmysle znaleckého posudku vo výške 52.300,-Eur /1.575.589,8,-Sk/.
lebo je trestné stíhanie neprípustné podľa § 9 odsek 1 písmeno f
Odôvodnenie:
Dňa 30.04.2010 bolo uznesením vyšetrovateľa PZ pod ČVS:ORP-249/OEK-BB-2010 podľa 199 ods. 1 Trestného začaté trestné stíhanie pre zločin podvodu podľa § 221 ods. 1, ods. 3 písm. a) Trestného zákona a následne dňa 31.03.2011 bolo uznesením vyšetrovateľa PZ pod ČVS:ORP-249/OEK-BB-2010 podľa 206 ods. 1 Trestného poriadku za tento skutok vznesené obvinenie XXXXX, nar. XXXXX, XXXXX, XXXXX na tom skutkovom základe, ako je to uvedené  vo výrokovej časti predmetného uznesenia.

 Dňa  7.12.2010 bolo uznesením vyšetrovateľa PZ pod ČVS:ORP-837/OEK-BB-2010 začaté trestné stíhanie podľa § 199 ods. 1 Trestného poriadku pre pokračovací zločin podvodu podľa § 221 ods. 1, ods. 3 písm. a) Trestného zákona a následne uznesením vyšetrovateľa PZ pod ČVS:ORP-837/OEK-BB-2010 podľa 206 ods. 1 Trestného poriadku dňa 31.03.2011  bolo za tento skutok vznesené obvinenie XXXXX, nar. XXXXX, bytom XXXXX, XXXXX a XXXXX, nar. XXXXX, bytom XXXXX, XXXXX na tom skutkovom základe, ako je to uvedené  vo výrokovej časti predmetného uznesenia.

 Dňa 08.06.2011 2010 uznesením vyšetrovateľa PZ bola podľa § 21 ods. 3 Trestného poriadku (per analogiam) s poukazom  na § 18 ods. 1  Trestného poriadku trestná vec ČVS:ORP-249/OEK-BB-2010 spojená s trestnou vecou ČVS:ORP-837/OEK-BB-2010 pod ČVS:ORP-249/OEK-BB-2010 na spoločné konanie.

V priebehu vyšetrovania bolo nepochybne preukázané, že skutok sa stal tak, ako je to vyššie uvedené, skutok je trestným činom  a spáchali ho obvinení  XXXXX, nar.XXXXX a XXXXX, nar. XXXXX. Počas prípravného konania boli v procesnom postavení svedkov - poškodených ďalej vypočutí XXXXX, XXXXX a XXXXX, XXXXX, v procesnom postavení svedkov XXXXX, nar. XXXXX, XXXXX, nar. XXXXX, XXXXX, nar. XXXXX. Do spisového materiálu boli zadovážené relevantné listinné dôkazové materiály, rovnako boli zabezpečené správy, posudky a hodnotenia na obvinených.         

Podľa § 211 ods. 1 Trestného poriadku, trestné stíhanie pre trestný čin podvodu podľa § 221 Trestného zákona proti tomu, kto je vo vzťahu k poškodenému osobou, voči ktorej by mal poškodený ako svedok právo odoprieť výpoveď, ak inak vykazuje znaky skutkovej podstaty tohto trestného činu, možno začať a už v začatom trestnom stíhaní pokračovať iba so súhlasom poškodeného.

  Poškodená XXXXX, nar. XXXXX vo svojej výpovedi v zápisnici zo dňa 24.10.2012 uvádza, že bola poučená v zmysle § 211 Trestného poriadku, pričom dáva súhlas s trestným stíhaním jej švagra XXXXX, nar. XXXXX, avšak ako poškodená nedáva súhlas s trestným stíhaním svojej sestry XXXXX, nar. XXXXX.  

Trestné stíhanie v zmysle § 215 ods. 1 písm. d) Trestného poriadku zastaví prokurátor, ak je trestné stíhanie neprípustné podľa § 9. V zmysle § 9 ods. 1 písm. f) Trestného poriadku  trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak je trestné stíhanie podmienené súhlasom poškodeného a nebol súhlas daný alebo bol vzatý späť.  

Preto som rozhodol tak, ako je uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Saksa
prokurátor